شەفەق نیوز/ میدیایل راگەیانن ئیرانی خەوەردان لە کوشیان ١٠ کەس لەلای کەمەو لەوەر دەرچگن قەتاریگ لە سچەگەی خوەی لەناوڕاس ئیران.
موجتەبا خالدی قسەکەر دەزگای فریاکەفتن نیشتمانی ئەرا تەلەڤزیۆن فەرمی وت: دە کەس لە رویداوەگە کوشیان وشمارەیگیش زەخمدار بوین.
وتیش ١٢ لە زەخمدارەیل رەسیانە خەسەخانە و زەخمیان سەختە.
ئاژانس "تەسنیم" لە زوان پارێزگار شار تاباس وت: قەتارەگە داگە چشتیگ لە خوارەو ک لەبان سچەگە بوی.
